CELEX: 32001D0325
Language: el
Date: 2001-04-24 00:00:00
Title: 2001/325/ΕΚ: Απόφαση της Επιτροπής, της 24ης Απριλίου 2001, που τροποποιεί την απόφαση 93/402/ΕΟΚ, περί των υγειονομικών όρων και της κτηνιατρικής πιστοποίησης που απαιτούνται για την εισαγωγή νωπών κρεάτων προερχομένων από ορισμένες χώρες της Νότιας Αμερικής, έτσι ώστε να ληφθεί υπόψη η υγειονομική κατάσταση στην Ουρουγουάη (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 1145]

Avis juridique important

|

32001D0325

2001/325/ΕΚ: Απόφαση της Επιτροπής, της 24ης Απριλίου 2001, που τροποποιεί την απόφαση 93/402/ΕΟΚ, περί των υγειονομικών όρων και της κτηνιατρικής πιστοποίησης που απαιτούνται για την εισαγωγή νωπών κρεάτων προερχομένων από ορισμένες χώρες της Νότιας Αμερικής, έτσι ώστε να ληφθεί υπόψη η υγειονομική κατάσταση στην Ουρουγουάη (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 1145]  

Επίσημη Εφημερίδα αριθ. L 115 της 25/04/2001 σ. 0007 - 0010

Απόφαση της Επιτροπήςτης 24ης Απριλίου 2001που τροποποιεί την απόφαση 93/402/ΕΟΚ, περί των υγειονομικών όρων και της κτηνιατρικής πιστοποίησης που απαιτούνται για την εισαγωγή νωπών κρεάτων προερχομένων από ορισμένες χώρες της Νότιας Αμερικής, έτσι ώστε να ληφθεί υπόψη η υγειονομική κατάσταση στην Ουρουγουάη[κοινοποιηθείσα υπό τον αριθμό Ε(2001) 1145](Κείμενο που παρουσιάζει ενδιαφέρον για τον ΕΟΧ)(2001/325/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 72/462/ΕΟΚ του Συμβουλίου, της 12ης Δεκεμβρίου 1972 για τα υγειονομικά προβλήματα και τα προβλήματα υγειονομικού ελέχγου κατά την εισαγωγή βοοειδών, προβατοειδών, αιγοειδών και χοιροειδών, των νωπών κρεάτων και των προϊόντων με βάση το κρέας, προελεύσεως τρίτων χωρών(1), όπως τροποποιήθηκε τελευταία από την οδηγία 97/79/ΕΚ(2), και ιδίως τα άρθρα 14 και 22,Εκτιμώντας τα ακόλουθα:(1) Οι υγειονομικοί όροι και η κτηνιατρική πιστοποίηση για εισαγωγές νωπών κρεάτων από την Κολομβία, την Παραγουάη, την Ουρουγουάη, τη Βραζιλία, τη Χιλή και την Αργεντινή, έχουν θεσπισθεί με την απόφαση 93/402/ΕΟΚ της Επιτροπής(3), όπως τροποποιήθηκε τελευταία από την απόφαση 2001/276/ΕΚ(4).(2) Στις εισαγωγές νωπών κρεάτων πρέπει να λαμβάνονται υπόψη οι διαφορετικές επιδημιολογικές καταστάσεις στις εν λόγω χώρες και συγκεκριμένα στα διάφορα τμήματα του εδάφους τους.(3) Οι αρμόδιες κτηνιατρικές αρχές των ενδιαφερομένων χωρών πρέπει να επιβεβαιώνουν ότι οι χώρες τους ή οι περιοχές τους ήσαν, τουλάχιστον επί 12 μήνες, απαλλαγμένες από την πανώλη των βοοειδών καθώς και από τον αφθώδη πυρετό. Επιπλέον, οι αρμόδιες αρχές των ενδιαφερομένων χωρών πρέπει να μεριμνούν να κοινοποιούν στην Επιτροπή και στα κράτη μέλη, εντός 24 ωρών, με τηλεομοιοτυπία, τέλεξ ή τηλεγράφημα, την επιβεβαίωση της εμφάνισης οποιασδήποτε από τις προαναφερθείσες ασθένειες ή τη μεταβολή της πολιτικής εμβολιασμού κατά των εν λόγω ασθενειών.(4) Στις 24 Οκτωβρίου 2000, οι αρχές της Ουρουγουάης ενημέρωσαν την Επιτροπή σχετικά με την εμφάνιση κρούσματος αφθώδους πυρετού, στο διαμέρισμα Artigas.(5) Οι αρμόδιες αρχές την Ουρουγουάης παρέσχαν ικανοποιητικές εγγυήσεις όσον αφορά τα μέτρα που ελήφθησαν για τον έλεγχο της ασθένειας στο διαμέρισμα Artigas, και από αποστολή επιθεώρησης της κτηνιατρικής υπηρεσίας προέκυψε ότι μπορεί να επιτραπεί και πάλι η εισαγωγή στην ΕΚ κρέατος με κόκαλα από την περιοχή Artigas.(6) Είναι συνεπώς απαραίτητο να ορισθούν εκ νέου οι περιοχές εντός της Ουρουγουάης, από τις οποίες επιτρέπονται οι εισαγωγές νωπού κρέατος προς την Ευρωπαϊκή Κοινότητα.(7) Είναι απαραίτητο να καταστούν απολύτως σαφείς οι πίνακες στους οποίους απαριθμούνται οι χώρες, με βάση την εμπειρία που έχει αποκτηθεί από την εφαρμογή της παρούσας απόφασης.(8) Η απόφαση 93/402/ΕΟΚ πρέπει να τροποποιειθεί καταλλήλως.(9) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η απόφαση 93/402/ΕΟΚ τροποποιείται ως ακολούθως:1. Το παράρτημα Ι αντικαθίσταται από το παράρτημα Α της παρούσας απόφασης.2. Το παράρτημα ΙΙ αντικαθίσταται από το παράρτημα Β της παρούσας απόφασης.Άρθρο 2Η παρούσα απόφαση απευθύνεται στα κράτη μέλη.Βρυξέλλες, 24 Απριλίου 2001.Για την ΕπιτροπήDavid ByrneΜέλος της Επιτροπής(1) ΕΕ L 302 της 31.12.1972, σ. 28.(2) ΕΕ L 24 της 30.1.1998, σ. 31.(3) ΕΕ L 179 της 22.7.1993, σ. 11.(4) ΕΕ L 95 της 5.4.2001, σ. 41.ΠΑΡΑΡΤΗΜΑ A"ΠΑΡΑΡΤΗΜΑ IΠΕΡΙΓΡΑΦΗ ΤΩΝ ΠΕΡΙΟΧΩΝ ΤΗΣ ΝΟΤΙΑΣ ΑΜΕΡΙΚΗΣ ΓΙΑ ΤΟΥΣ ΣΚΟΠΟΥΣ ΤΗΣ ΥΓΕΙΟΝΟΜΙΚΗΣ ΠΙΣΤΟΠΟΙΗΣΗΣ ΤΩΝ ΖΩΩΝ>ΘΕΣΗ ΠΙΝΑΚΑ>"ΠΑΡΑΡΤΗΜΑ B"ΠΑΡΑΡΤΗΜΑ II(Διατύπωση αριθ. 02/2001)ΥΓΕΙΟΝΟΜΙΚΟΙ ΟΡΟΙ ΑΠΑΙΤΟΥΜΕΝΟΙ ΓΙΑ ΤΗΝ ΠΙΣΤΟΠΟΙΗΣΗ ((Τα γράμματα (Α, Β, Γ, Δ, Ε, ΣΤ, Ζ και Η) που εμφαίνονται στον πίνακα, αντιστοιχούν στα υποδείγματα ειδικών υγειονομικών εγγυήσεων, που περιγράφονται στο παράρτημα III, μέρος 2, της απόφασης 93/402/ΕΟΚ και που θα πρέπει να εφαρμόζονται για κάθε προϊόν και καταγωγή, σύμφωνα με τις διατάξεις του άρθρου 2 της παρούσας απόφασης.))>ΘΕΣΗ ΠΙΝΑΚΑ>"